మొహమ్మద్ అజహరుద్దీన్ క్రికెట్ సెంచరీల జాబితా

మొహమ్మద్ అజారుద్దీన్ భారత జాతీయ క్రికెట్ జట్టుకు ప్రాతినిధ్యం వహించిన, కెప్టెన్‌గా వ్యవహరించిన మాజీ అంతర్జాతీయ క్రికెటరు. భారత క్రికెట్ నుండి ఉద్భవించిన గొప్ప బ్యాట్స్‌మన్‌లలో ఒకరిగా పరిగణించబడుతాడు. అతను "మణికట్టు స్ట్రోక్‌ప్లే"కి బాగా పేరు పొందాడు. కుడిచేతి వాటం కలిగిన మిడిల్ ఆర్డర్ బ్యాట్స్‌మెన్ అయిన అజారుద్దీన్, 29 అంతర్జాతీయ సెంచరీలు సాధించాడు. 2000లో అతను మ్యాచ్ ఫిక్సింగ్‌కు పాల్పడ్డాడని భారత క్రికెట్ కంట్రోల్ బోర్డ్ (BCCI) ఆరోపించింది. ఇది అతని క్రికెట్ కెరీర్‌కు ముగింపు పలికింది. 15 సంవత్సరాల పాటు సాగిన కెరీర్‌లో, అతను 99 టెస్టులు, 334 వన్డే ఇంటర్నేషనల్స్ (వన్‌డే) ఆడి, 6,215, 9,378 పరుగులు చేశాడు. వన్‌డే క్రికెట్‌లో 9,000 పరుగులు చేసిన మొదటి క్రికెటర్ అజారుద్దీన్. 2000 అక్టోబరు వరకు అత్యధిక పరుగుల స్కోరర్‌గా నిలిచాడు. 1991లో విస్డెన్, తమ ఐదుగురు క్రికెటర్లలో ఒకరిగా చేర్చింది. అంతకు ముందు "ఇండియన్ క్రికెట్ క్రికెటర్ ఆఫ్ ది ఇయర్"గా ఎంపికయ్యాడు. 

అజహరుద్దీన్ 1984-85లో ఇంగ్లండ్ భారత పర్యటనలో తన టెస్టు, వన్‌డే రంగప్రవేశం చేశాడు. టెస్టుల్లో, వెస్టిండీస్, జింబాబ్వే మినహా అన్ని దేశాలపై సెంచరీలు చేశాడు.  తన మొదటి టెస్టు మ్యాచ్‌లో అజారుద్దీన్ 110 పరుగులు చేశాడు. తద్వారా తొలి మ్యాచ్‌లో సెంచరీ చేసిన ఎనిమిదో భారతీయ ఆటగాడిగా నిలిచాడు. సిరీస్‌లోని తదుపరి మ్యాచ్‌లలో 105, 122 స్కోర్‌లతో, అతను తన మొదటి మూడు టెస్టుల్లోనూ సెంచరీ సాధించిన మొదటి ఆటగాడిగా నిలిచాడు. అజారుద్దీన్ 1996లో దక్షిణాఫ్రికాపై 74 బంతుల్లో సెంచరీ సాధించి, టెస్టు క్రికెట్‌లో వేగవంతమైన సెంచరీ చేసిన కపిల్ దేవ్ రికార్డును సమం చేశాడు. 1986లో కాన్పూర్‌లో శ్రీలంకపై అతని అత్యధిక స్కోరు 199. అజారుద్దీన్ 22 టెస్టు సెంచరీలు, 15 క్రికెట్ మైదానాల్లో చేయగా, వాటిలో తొమ్మిది భారతదేశం వెలుపల ఉన్నాయి. అతను 2000 మార్చిలో దక్షిణాఫ్రికాపై ఆడిన చివరి టెస్టు ఇన్నింగ్స్‌లో సెంచరీ చేశాడు. 2023 అక్టోబరు నాటికి అతను, టెస్టు క్రికెట్‌లో ఆల్-టైమ్ సెంచరీ మేకర్లలో ముప్పైఒకటవ వాడు,  భారతదేశ జాబితాలో ఆరవ స్థానంలో ఉన్నాడు.

అజారుద్దీన్ తొలి వన్‌డే ఆడిన రెండేళ్ల తర్వాత శ్రీలంకపై 108 పరుగులు చేసి, తొలి వన్డే సెంచరీ సాధించాడు. 1987లో, అతను మోతీ బాగ్ స్టేడియం, వడోదరలో న్యూజిలాండ్‌పై 62 బంతుల్లో సెంచరీ చేశాడు;  ఆ ప్రదర్శన భారతదేశ విజయాన్ని నిర్ధారించింది. అతను మ్యాన్ ఆఫ్ ది మ్యాచ్‌గా ఎంపికయ్యాడు.  అతని అత్యధిక స్కోరు 153 నాటౌట్ అతని కెరీర్ చివరిలో జింబాబ్వేపై చేసాడు. ఆ సమయంలో అతను అజయ్ జడేజాతో కలిసి 275 పరుగుల రికార్డు భాగస్వామ్యంలో పాల్గొన్నాడు.  అజారుద్దీన్ తన వన్‌డే కెరీర్‌లో ఏడు సార్లు 90 - 99 మధ్య స్కోర్లు చేశాడు.

సూచిక

టెస్టు శతకాలు

వన్డే సెంచరీలు

గమనికలు

మూలాలు